Terapia

Terapia (lat. therapīa, , sananmukaisesti "parantaminen") on pyrkimys korjata terveysongelma, ja se yleensä seuraa lääketieteellistä diagnoosia. Arkikielessä käsite viittaa tavallisesti psykoterapiaan tai puheterapiaan, mutta se voi joissain yhteyksissä viitata myös fysioterapiaan.

Suomessa työskentelevistä terapeuteista Valviran hyväksymiä laillisia ammattihenkilöitä ovat puheterapeutit, toimintaterapeutit, fysioterapeutit sekä ravitsemusterapeutit. Näitä ammatteja ei voi harjoittaa muu kuin laillistettu ammattihenkilö.   Lisäksi sekä psykoterapeuteilla että jalkaterapeuteilla on Valviran myöntämä nimikesuojattu ammattinimike. Sen sijaan esim. taide- tai musiikkiterapeuttina voi työskennellä ilman Valviran myöntämää laillistusta. 

Muita terapiamuotoja ovat:
 Kirjallisuusterapia
 Musiikkiterapia
 Taideterapia

Terapiamuotoja

Psykoanalyysi
Psykoanalyysissä tavoitteena on, että potilas tulee tietoiseksi omista tiedostamattomista pyrkimyksistään terapeutti-potilas -dialogin myötä. Potilas saa puhua vapaasti ajatuksistaan ja mielikuvistaan terapeutille. Hänen ei tarvitse erityisesti keskittyä lapsuuden tapahtumiin, vaan lapsuuden kokemuksiin liittyvät toiveet ja pelot tulevat esiin potilaan kokemissa tunteissa analyytikkoa kohtaan. Psykoanalyysi kestää hoitona yleensä 4-7 vuotta.

Kirjallisuusterapia
Kirjallisuusterapiassa käytetään valmista kirjallista aineistoa ryhmämuotoisen terapian välineenä. Terapeuttisuus ryhmässä perustuu läsnäolijoiden väliseen vuorovaikutukseen, jossa jäsenten kirjoituksista annettu ja saatu palaute on keskeistä.

Lähteet

Aiheesta muualla

 Slotte, Sebastian: Ennakkoluulot, käsitesekaannukset ja filosofinen praktiikka. niin & näin 4/1999, 14–17.
 Tuusvuori, Jarkko S.: Filosofia-apua & Pioneerin haastattelu. Antti Mattila ja tarve filosofiaan. niin & näin 4/1999, 8–13.
 Tuusvuori, Jarkko S.: Philosophical counseling. niin & näin 4/1999, 9–25.

Terveydenhoito
Terapia